બનાવની વિગત પ્રમાણે પીડિત પરિવારે વિજ્ઞાન જાથાના કાર્યાલયે રૂબરૂ આવી માહિતી આપી હતી કે ડેરોઈ ગામમાં સરકારી પ્રાથમિક શાળામાં વર્ષોથી ગેબનશાહ પીરની દરગાહ આવેલી છે તેમાં ડેરોઈ ગામનો વતની હાલ રાજકોટમાં મોરબી રોડ, ફાટક પાસે ઠાકોરદ્વાર સોસાયટી, મધુવન સ્કૂલની પાછળ રહેતો મકાન-પ્લોટની દલાલીનું કામ કરતો રમેશ જસમત સોરઠીયા ડેરોઈ દરગાહમાં દર ગુરૂવારે સવાર થી મોડી રાત સુધી જોવાનું, દોરા-ધાગા, મંત્રેલું પાણી, રોગ મટાડવાનું કામ કરે છે.